Vi (en familie på 6 personer) lånte Kaspars lejlighed i en uge i sommerferien. Det er en rigtig god lejlighed - masser af plads, meget ryddelig, og med alt hvad vi havde behov for inkl egen vaskemaskine og tørretumbler. Et roligt og sikkert kvarter (lidt larm fra gården lørdag aften) med fine parkeringsmuligheder og tæt på indkøbssteder og off transport.

Kaspar kontaktede os et par gange forud for besøget og sendte en udførlig manual til lejligheden. Nøglerne blev overbragt som aftalt af en nevø. Undervejs havde vi telefonisk kontakt med Kaspar, og han var meget behjælpelig med foreslag til off transport og steder at besøge.

Som eneste lille minus vil vi anføre er, at lejligheden ikke var den reneste, men der var redt op til os alle 6 med rent sengetøj og rene håndklæder, og alle vandrette flader, som vi skulle i kontakt med (køkken, bad mv) var rengjort.

Samlet set følte vi også rigtig godt tilpas og hjemme i Kaspars lejlighed. Vi medgiver den vores bedste anbefalinger.

mvh Familien Ejlersen/Hansen